Godefridus, Dei gratia Lingonensis episcopus, omnibus ecclesie filiis in perpetuum, sicut injusta petentibus viriliter resistere debemus, sic justis fidelium peticionibus facilis tribuendus est effectus. Noverint igitur presentes et secuturi quod Rainardus, Causeoli dominus, presentiam nostram adiit et ut ecclesiam Causeoli ac decimam Molismensi ecclesie concederemus, humiliter postulavit. Cujus justis peticionibus benigne annuentes, beate Marie Molismensi et fratribus apud Varennas Deo servientibus jam dicti castri ecclesiam cum appenditiis suis ac decimam concessimus, eo tamen tenore ut post decessum Jocelini sacerdotis vel si aliquomodo ecclesiam dimiseret, liberam presbiteri electionem monachi habeant, omnium ecclesie reddituum ac decime medietatem accipiant, excepto quod presbiter cum sua parte presbiterium habeat, scilicet consessiones, nuptias, reconciliationes parientium, peras m..... es, baptisteria, abbates quos infra quadraginta dies mori contigerit, denarium caritatis diei dominici..... medietatem. Verum si de refectionibus et nuptiis redemptio facta fuerit, monachi medietatem habebunt. Hujus rei testes sunt: Humbertus decanus, Guido thesaurarius, Fulco, Pontius, Hugo, archidiaconi; Ulricus, Sanctorum Geminorum prepositus; Durannus Runcha. Et ut hoc ratum et inconvulsum permaneat, sigilli nostri auctoritate munivimus. Si quis nostre institutioni contrarius extitit usque ad dignam satisfactionem anathematis vinculo innodetur. Actum est hoc anno ab incarnatione Domini millesimo centesimo Lmo VII°, data per manum Fulconis cancellarii.